ÚZEMNÝ PLÁN MESTA ŽILINA 

Platný Územný plán sídelného útvaru Žilina (ďalej len ÚPN-SÚ), ktorý spracoval Stavoprojekt, š.p. Žilina bol schválený  uznesením Vlády SSR č. 352/78 zo dňa 29. 11. 1978 a následne dopracovaný v júni 1980. 
Riešeným územím bolo vtedajšie územie mesta Žilina pozostávajúce z katastrálnych území: Žilina, Brodno, Hôrky, Mojšová Lúčka, Vranie, Zádubnie, Rosina, Višňové, Teplička nad Váhom, Turie, Zástranie, Žilinská Lehota a Lietavská Lúčka.
Mierka hlavných výkresov je M 1:5000.

V roku 1993 bola spracovaná Zmena ÚPN-SÚ Žilina – Vodné dielo, ktorej záväzné časti boli schválené uznesením Mestského zastupiteľstva v Žiline č.5/93 dňa 11.11.1993 a vyhlásené Všeobecne záväzným nariadením mesta Žilina číslo 11/93.

V roku 1994 bol ÚPN-SÚ Žilina prehodnotený a jeho záväzné časti boli schválené uznesením Mestského zastupiteľstva v Žiline číslo 2/94 zo dňa 29.04.1994 a vyhlásené Všeobecne záväzným nariadením mesta Žilina číslo 3/1994.

V rokoch 1998 - 2005  boli spracované následné Zmeny ÚPN-SÚ Žilina:
–	Zmena ÚPN-SÚ Žilina – Motodróm (záväzné časti schválené uznesením Mestského zastupiteľstva v Žiline číslo 2/98 zo dňa 23.04.1998 a vyhlásené Všeobecne záväzným nariadením mesta Žilina číslo 2/1998),
–	Zmena ÚPN-SÚ Žilina – dopravné prepojenie Vlčince - Solinky (záväzné časti schválené uznesením Mestského zastupiteľstva v Žiline číslo 39/99 zo dňa 20.05.1999 a vyhlásené Všeobecne záväzným nariadením mesta Žilina číslo 10/1999),
–	Zmena ÚPN-SÚ Žilina – Obchodno-spoločenské centrum a IBV (záväzné časti schválené uznesením Mestského zastupiteľstva v Žiline číslo 16/2000 zo dňa 13.04.2000 a vyhlásené Všeobecne záväzným nariadením mesta Žilina číslo 2/2000),
–	Zmena ÚPN-SÚ Žilina – Obytný súbor IBV Malý Diel (záväzné časti schválené uznesením Mestského zastupiteľstva v Žiline číslo 34/2005 zo dňa 25.04.2005 a vyhlásené Všeobecne záväzným nariadením mesta Žilina číslo 2/2005).

Územný plán sídelného útvaru Žilina a jeho Zmeny sú spracované v klasickej, t.j. tlačenej forme a sú k nahliadnutiu na Mestskom úrade v Žiline, odd. Útvar hlavného architekta. Spomínané všeobecne záväzné nariadenia ako aj uznesenia Mestského zastupiteľstva sú publikované na tejto internetovej stránke.

Pre Mesto Žilina je rozpracovaný nový „Územný plán mesta Žilina“ (ďalej len ÚPN-M). Riešeným územím je územie mesta pozostávajúce z katastrálnych území: Žilina, Bánová, Brodno, Budatín, Bytčica, Mojšova Lúčka, Považský Chlmec, Strážov, Trnové, Vranie, Zádubnie, Zástranie, Závodie a Žilinská Lehota. 
Mierka hlavných výkresov je M 1:5000 a 1:10 000.

Koncept územného plánu bol spracovaný a prerokovaný v roku 2000. V súčasnej dobe je rozpracovaný Návrh Územného plánu mesta Žilina. Po jeho dopracovaní, prerokovaní a odsúhlasení v zmysle stavebného zákona bude predložený Mestskému zastupiteľstvu v Žiline na schválenie a jeho záväzné časti budú vyhlásené všeobecne záväzným nariadením mesta. 

Do tej doby zostáva v platnosti schválený ÚPN-SÚ Žilina a jeho doplnky.